Josephine Oboh Macleod

**Kgosi Josephine Oboh-MacLeod** ke mong wa lefelo la dipontsho kwa United Kingdom. Ke ene wa ntlha go tshwara pontsho ya setso sa Seaforika le Se-Celt kwa Nigeria, kwa  Fela Kuti New Afrika Shrine.

## Botshelo jwa pele
Oboh-MacLeod o tshotswe mo lelwapeng la ga Chief Major Humphrey Etafo Oboh. Ke kgaitsadie mogasi/leepolotiki Mabel Oboh le Peter Oboh, mmampodi wa pele wa bokete jwa heavyweight jwa WBA/ jwa Borithane. O nyalane le Norman Macleod (Piper Norman).

O ne a ithuta kwa Kholetšheng ya Puso, kwa Ojo, kwa Lagos, kwa Sekolong sa Newman Prep, kwa Boston, mme a bona dithuto tsa go amogela baeng kwa Kholetšheng ya Newbury, le dithuto tsa masters tsa Tsamaiso ya Kgwebo kwa Yunibesithing ya Surrey. O ithutile botaki kwa Kholetšheng ya Botaki ya London, kwa UK; moakanyetso wa ka fa teng/tshingwana kwa Sekolong sa Botlhami sa KLC, kwa Boemelodikepeng jwa Chelsea, kwa UK; le go tsaya dinepe kwa Sekolong sa Dinepe sa Calumet le sa Jessop, kwa UK. Thuto ya go Gatisa ya Epson.

## Tiro ya botaki
Oboh-Macleod o na le dipoloko tse di fetang dikete tse thataro a na le dingwaga tse masome a mane mo botaking. Ke mokaedi wa botaki kwa Johfrim Art and Design (mosupi wa botaki le morekisi) yo o kwa Milngavie, e e tshwarang ditiragalo tsa ditso tse di farologanyeng le go emela tiro ya bataki ba ka nna masome matlhano, ba ka nna 70% ba bone ba tswa kwa Aforika.

Ke Moaforika wa ntlha go tlhoma lefelo la botaki la Aforika, le le bidiwang "Timbuktu", kwa UK mme ke ene fela mosadi wa montsho wa Moaforika yo o nang le lefelo la setso sa botaki kwa Scotland.
thumb|287x287px|Timbuktu art gallery
Josephine e nnile karolo ya Ditshupo tsa botaki mme o na le ditiro tsa gagwe mo dikokoanyong tse di ikemetseng tsa boditšhabatšhaba jaaka Nike Art Gallery. Ke leloko la ditlhopha tsa botaki, go akaretsa le Mokgatlho wa Bataki ba Nigeria. Setlhopha sa Botaki sa Milngavie, sa Bearsden le sa Dalmuir, kwa Glasgow, kwa Scotland, kwa UK. Ke mothei/ motlhokomedi wa Jom Charity, Sekgele sa Bopelotshweu sa JOM, boto ya bopelotshweu ya Scotland e e amogetsweng. Tiro ya gagwe ya bopelotshweu le ya go thusa batho e fitlha kwa lefatsheng la gaabo kwa Nigeria, kwa a abelang batho ba ba tlhokang. Ke moamogedi wa sekgele sa Dibuka tsa Direkoto tsa Nigeria.

## Dipolotiki
Ke lepolotiki la United Kingdom le leloko la Scottish Conservative Party le leloko la Black Tories le le buelelang go akarediwa ga batho bantsho ba ba nitlameng mo maemong a setšhaba jaaka palamente go ralala UK, segolobogolo kwa Scotland.

E ne e le mokwaledi wa Scottish Conservative Friends Of Black, Asian and Minority Ethnic (SCBAME).

Oboh-Macleod o ne a gaisana mo ditlhophong tsa bokhanselara kwa Kirkintilloch Botlhaba, Bokone le Twechar ka 2022 ka fa tlase ga Scottish Conservatives and Unionist Party.

Ke mosadi wa ntlha wa letso la Aforika go gaisana jaaka ntlhopheng wa bokhanselara wa Lekoko la Scottish Conservative and Unionist Party kwa East Dunbartonshire, kwa Scotland, kwa United Kingdom.

## Conservative Friends Of African Scotland
Ka 2022, jaaka modulasetilo wa ntlha yo o sa tswang go Tlhomiwa wa Conservatives Friends of Africa Scotland, UK (CFOAS), mokgatlho, o o eteletsweng pele ke maloko, o o batlang go tlhabolola kamano e e nonofileng e e nang le bokao fa gare ga Conservative Party, baagi ba Aforika kwa Scotland le Aforika, o ne a saena Memorandum of understanding (MoU) fa gare ga Conservative Friends of Africa, (lekgotla le legolo) le emetswe ke modulasetilo wa Mokhanselara Michael Gbadebo, le mokgatlho o o amanang le Conservative Friends of Africa Scotland (CFofAS).

Conservatives Friends of Africa Scotland e ne ya tshwara ditshupo tsa yone tsa ntlha tsa Aforika tsa ‘Out And About Africa’ ka 2023, kwa Scottish Conservatives Conference 2023 e e neng e tseneletswe ke Tonakgolo ya United Kingdom, Rishi Sunak. Maikaelelo a DITSHUPO tse e ne e le go rotloetsa go kopanngwa ga Maaforika mo merafeng ya Scotland le go tsaya karolo mo pusong ka tsela ya go lemoga go raraana ga pharologano.

## Metswedi